אין לבלבל עם אין לבלבל ערך זה, העוסק במדען, עם הערך "רוני מילוא", העוסק בפוליטיקאי ישראלי.

**רון מילוא** (נולד ב-11 בפברואר 1975) הוא פרופסור במחלקה למדעי הצמח והסביבה במכון ויצמן למדע. לשעבר יושב ראש הוועד המנהל של האקדמיה הצעירה הישראלית. חתן פרס רוטשילד במדעי הסביבה לשנת 2024.

ביוגרפיה
--------

רון מילוא נולד בחיפה והתחנך בכפר-סבא. בנם של עדה ואל"ם יגאל מילוא. בוגר בית-הספר היסודי "אוסישקין", חטיבת הביניים ע"ש זלמן-שזר, ותיכון גלילי. בגיל 15 זכה באולימפיאדה הארצית לפיזיקה. הוא בעל תואר ראשון בהצטיינות בפיזיקה ומתמטיקה מהאוניברסיטה העברית במסגרת תוכנית תלפיות, תואר שני בהנדסת חשמל מאוניברסיטת תל אביב ותואר שלישי במעבדתו של פרופסור אורי אלון במכון ויצמן למדע. כותרת הדוקטורט של מילוא היא: "Analyzing Complex Biological Networks: Network Motifs, Super-Families and towards Dynamic Proteomics". בין השנים 2006–2008 מילוא היה Harvard Systems Biology Fellow הראשון בבית-הספר לרפואה של אוניברסיטת הרווארד.
תחומי המחקר שלו הם: ביולוגיה מערכתית, מטבוליזם, ביולוגיה חישובית, אבולוציה, פוטוסינתזה, מאקרואקולוגיה וביולוגיה מולקולרית.

במעבדתו של מילוא במכון ויצמן למדע חוקרים את עקרונות הפעולה של רשתות אנרגיה ומטבוליזם, מתוך שאיפה לרתום את כלי המחקר של הביולוגיה המערכתית למען אתגרי הסביבה והקיימות. את יעילות הפוטוסינתזה חוקרים על ידי פירוקה לשלבים ומציאת צווארי הבקבוק והגורמים המגבילים בתהליך המרת פוטונים למולקולות של פחמימות על מנת להבין את האילוצים המעצבים את תכונות הפוטוסינתזה ואת המגבלות על יצרנותם המקסימלית של צמחים ויצורים פוטוסינתטיים אחרים. בנוסף, חוקרים את האפשרויות, הגבולות והאופטימאליות של חילוף החומרים של פחמן במטרה להבין את עקרונות העיצוב הבסיסיים שאליהם התכנסה האבולוציה וללמוד איך לשפר את היכולת לייצר מזון ודלק ביתר יעילות, לשמר מים ולהשתמש בחנקן. כמו כן, מפתחים במעבדה BioNumbers, בסיס נתונים של מספרים ביולוגים שימושיים לחוקרים ולציבור הרחב. מודלים של אופטימליות מסייעים לבחינת הרעיונות הנוגעים לשקלול התמורות והכוחות הדומיננטיים של האבולוציה.

בשנים 2017-2021 היה יו"ר ועדת המקצוע להוראת מדע וטכנולוגיה של משרד החינוך. החל משנת 2020 הוא יו"ר האגודה הישראלית לאקולוגיה ומדעי הסביבה. בשנת 2019 מונה לדיקאן החינוך של מכון ויצמן. בשנת 2020 מונה לראש המכון לקיימות וסביבה של מכון וייצמן. כיהן כיושב ראש הוועד המנהל של האקדמיה הצעירה הישראלית.

פרסם 153 מאמרים מדעיים שצוטטו למעלה מ-26 אלף פעמים ורשם חמישה פטנטים.

מילוא נשוי ואב לשלוש בנות, מתגורר בכפר סבא.

פרסים והוקרה
------------

* פרס רוטשילד במדעי הסביבה (2024)
* נבחר כחבר EMBO (2019)
* Weizmann Institute Scientific Council Award (2013)
* נבחר כחוקר צעיר מצטיין מטעם EMBO, הארגון האירופי לביולוגיה מולקולרית (2012)
* זכה בפרס המועצה המדעית במדעי החיים (2012)
* Thomson-Reuters International Excellence in Scientific Research Recognition for 2000-2009 (based on ISI highly cited paper)
* Yigal Alon Fellowship Award by the Council for Higher Education in Israel (2008)
* GE & Science Prize for Young Life Scientists "All Other Countries" category winner (2006)
* Kennedy Prize, Weizmann Institute (2006)
* Helinger Memorial Prize, Weizmann Institute (2005)
* D. N. Chorafas International Ph.D. Award (2004)
* Israeli Parliament Award for University Students (2004)

קישורים חיצוניים
----------------

ויקישיתוף מדיה וקבצים בנושא **רון מילוא** בוויקישיתוף

* רון מילוא, באתר גוגל סקולר
* ריקוד המכונה, באתר מכון ויצמן למדע, 29 בינואר 2011
* אקראיות ,מוזיקה וגנטיקה, באתר מכון ויצמן למדע, 4 באוגוסט 2013
* פרפרי תעתוע, באתר מכון ויצמן למדע, 26 בפברואר 2014
* מחיר הסטייק, באתר מכון ויצמן למדע, 1 בספטמבר 2014
* ניקית את השביל?, באתר מכון ויצמן למדע, 1 בספטמבר 2014
* תקציב התא, באתר מכון ויצמן למדע, 1 בדצמבר 2014
* חיידקים, אנשים, והמספרים שביניהם, באתר מכון ויצמן למדע, 28 בינואר 2016

הערות שוליים
------------

1. ↑  פרופ' רון מילוא נבחר לכהן כיו"ר האקדמיה הישראלית הצעירה למדעים, באתר מכון ויצמן למדע, 6 בינואר 2016
2. ↑  Ron Milo - Google Scholar Citations, scholar.google.com
3. ↑  פרס רוטשילד יד הנדיב
4. ↑  ד"ר רון מילוא זכה בפרס המועצה המדעית במדעי החיים, באתר מכון ויצמן למדע, 4 ביוני 2013
5. ↑  ד"ר רון מילוא נבחר כחוקר צעיר מצטיין מטעם הארגון האירופי לביולוגיה מולקולרית EMBO, באתר מכון ויצמן, 14 בנובמבר 2012

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012374275005171
* BnF: cb17074676f (data)
* LCCN: n2015187664
* NKC: xx0233750
* ORCID: 0000-0003-1641-2299
* SUDOC: 192536338
* VIAF: 317103476
* WorldCat (עם VIAF): 317103476

 |